વિતેલા સપ્તાહમાં ક્રૂડના ભાવમાં પાંચ ટકાની મંદી જોવાઈ હતી અને ફેબ્રુઆરી 2018 પછીનું સૌથી ખરાબ સપ્તાહ રહ્યું હતું. ડોલર સામે રૂપિયો લગભગ એક મહિના પછી 73ની સપાટીની નીચે સરક્યો હતો. બ્રોડબેઇઝ આંક જેવા કે મિડ કેપ આંક 116 અને સ્મોલ કેપ આંક 109 પોઇન્ટ વધ્યા હતા. માર્કેટ બ્રેડથ પોઝિટીવ રહીને વધનાર 1670 શેરો સામે 1055 ઘટનાર શેરો રહ્યા હતા. સેક્ટોરલ આંકમાં એનર્જી બે ટકા, એફએમસીજી 1.5 ટકા, ઇન્ડસ્ટ્રીઝ 1.8 ટકા, ટેલિકોમ 1.5 ટકા, ઓટો ચાર ટકા, બેન્કેક્સ 1.4 ટકા, કેપિટલ ગુડ્ઝ 1.3 ટકા, કન્ઝયુમર ડ્યુરેબલ 1.8 ટકા, મેટલ ત્રણ ટકા, ઓઇલ એન્ડ ગેસ 2.5 ટકા અને પાવર 0.8 ટકા વધ્યા હતા. આની સામે હેલ્થકેર 0.5 ટકા અને આઇટી આંક 1.3 ટકા ઘટ્યો હતો. સેન્સેક્સ શેરોમાં વધનાર શેરોમાં ઓટો શેરો મુખ્ય હતા તો ઘટવામાં આઇટી શેરો આગળ રહ્યા હતા.